title: Komisjoni rakendusmäärus (EL) 2019/249, 12. veebruar 2019, millega peatatakse aastateks 2020–2022 tariifsed soodustused teatavatele GSP raames soodustatud riikidele teatavate GSP jaotiste osas vastavalt Euroopa Parlamendi ja nõukogu määrusele (EL) nr 978/2012, millega kohaldatakse üldiste tariifsete soodustuste kava

text:
                  13.2.2019

                  ET

                  Euroopa Liidu Teataja

                  L 42/6

         KOMISJONI RAKENDUSMÄÄRUS (EL) 2019/249,
         12. veebruar 2019,
         millega peatatakse aastateks 2020–2022 tariifsed soodustused teatavatele GSP raames soodustatud riikidele teatavate GSP jaotiste osas vastavalt Euroopa Parlamendi ja nõukogu määrusele (EL) nr 978/2012, millega kohaldatakse üldiste tariifsete soodustuste kava
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 978/2012 üldiste tariifsete soodustuste kava kohaldamise ning nõukogu määruse (EL) nr 732/2008 kehtetuks tunnistamise kohta (1) ning eriti selle artikli 8 lõiget 3,
         olles konsulteerinud üldiste tariifsete soodustuste komiteega määruse (EL) nr 978/2012 artikli 39 tähenduses
         ning arvestades järgmist:

                     (1)

                     Vastavalt määruse (EL) nr 978/2012 artikli 8 lõikele 1 peatatakse üldiste tariifsete soodustuste kava (GSP) tariifsed soodustused GSP raames soodustatud riigist pärit ning GSP jaotisesse kuuluvate toodete osas, kui sellest soodustatud riigist pärit asjaomase toote liitu impordi keskmine väärtus kolmel järjestikusel aastal ületab kõnealuse määruse VI lisas esitatud piirmäärasid.

                     (2)

                     Kooskõlas määruse (EL) nr 978/2012 artikli 8 lõikega 2 ja aastate 2012–2014 kaubandusstatistika alusel kehtestati komisjoni rakendusmäärusega (EL) 2016/330 (2) selliste tootejaotiste loetelu, mille tariifsed soodustused peatati alates 1. jaanuarist 2017 kuni 31. detsembrini 2019.

                     (3)

                     Vastavalt määruse (EL) nr 978/2012 artikli 8 lõikele 3 peab komisjon nimetatud loetelu iga kolme aasta järel läbi vaatama ja võtma vastu rakendusakti, millega tariifsed soodustused kas peatatakse või kehtestatakse uuesti.

                     (4)

                     Läbivaadatud loetelu peaks kehtima kolm aastat alates 1. jaanuarist 2020. Loetelu põhineb aastate 2015–2017 kaubandusstatistikal, nagu see oli kättesaadav 1. septembril 2018, ja selles võetakse arvesse importi GSP raames soodustatud riikidest, mis on loetletud nimetatud kuupäeva seisuga määruse (EL) nr 978/2012 II lisas. Siiski ei ole arvesse võetud importi GSP raames soodustatud riikidest, mis alates 1. jaanuarist 2020 ei saa määruse (EL) nr 978/2012 artikli 4 lõike 1 punktis b nimetatud soodustusi.

               ON VASTU VÕTNUD KÄESOLEVA MÄÄRUSE:

            Artikkel 1
            Käesoleva määruse lisas on esitatud sellistes GSP jaotistes leiduvate toodete loetelu, mille osas on peatatud määruse (EL) nr 978/2012 artiklis 7 osutatud tariifsed soodustused GSP raames soodustatud riikidele.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse 1. jaanuarist 2020 kuni 31. detsembrini 2022.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 303, 31.10.2012, lk 1.

            (2)  Komisjoni 8. märtsi 2016. aasta rakendusmäärus (EL) 2016/330, millega peatatakse tariifsed soodustused teatavatele GSP raames soodustatud riikidele teatavate GSP jaotiste osas vastavalt Euroopa Parlamendi ja nõukogu määrusele (EL) nr 978/2012, millega kohaldatakse üldiste tariifsete soodustuste kava (ELT L 62, 9.3.2016, lk 9).

            LISA
            Sellistes GSP jaotistes leiduvate toodete loetelu, mille osas on peatatud määruse (EL) nr 978/2012 artiklis 7 osutatud tariifsed soodustused GSP raames soodustatud riikidele

                           Veerg A: riigi nimi

                           Veerg B: GSP jaotis (GSP määruse artikli 2 punkt j)

                           Veerg C: kirjeldus

                        A

                        B

                        C

                        India

                        S-6a

                        Anorgaanilised ja orgaanilised kemikaalid

                        S-11a

                        Tekstiiltooted

                        S-14

                        Pärlid ja väärismetallid

                        S-15a

                        Raud ja teras ning rauast ja terasest tooted

                        S-15b

                        Mitteväärismetallid (v.a raud ja teras), mitteväärismetallist tooted (v.a rauast ja terasest tooted)

                        S-17a

                        Raudtee- või trammivedurid, -veerem

                        S-17b

                        Mootorsõidukid, jalgrattad, lennukid, kosmoseaparaadid, laevad ja väikelaevad

                        Indoneesia

                        S-1a

                        Elusloomad ja loomsed tooted, välja arvatud kala

                        S-3

                        Loomsed ja taimsed õlid, rasv ja vaha

                        S-5

                        Mineraalsed tooted

                        S-9a

                        Puit ja puittooted; puusüsi

                        Keenia

                        S-2a

                        Elustaimed ja lillekasvatustooted


title: Komisjoni rakendusmäärus (EL) 2019/250, 12. veebruar 2019, milles käsitletakse Euroopa Parlamendi ja nõukogu direktiivi (EL) 2016/797 kohast raudtee koostalitluse komponentide ja allsüsteemide EÜ deklaratsioonide ja sertifikaatide näidisvormi, lubatud veeremiüksuse tüübile vastavuse deklaratsiooni näidist ja allsüsteemi EÜ vastavustõendamise menetlust ning millega tunnistatakse kehtetuks komisjoni määrus (EL) nr 201/2011 (EMPs kohaldatav tekst)

text:
                  13.2.2019

                  ET

                  Euroopa Liidu Teataja

                  L 42/9

         KOMISJONI RAKENDUSMÄÄRUS (EL) 2019/250,
         12. veebruar 2019,
         milles käsitletakse Euroopa Parlamendi ja nõukogu direktiivi (EL) 2016/797 kohast raudtee koostalitluse komponentide ja allsüsteemide EÜ deklaratsioonide ja sertifikaatide näidisvormi, lubatud veeremiüksuse tüübile vastavuse deklaratsiooni näidist ja allsüsteemi EÜ vastavustõendamise menetlust ning millega tunnistatakse kehtetuks komisjoni määrus (EL) nr 201/2011
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. mai 2016. aasta direktiivi (EL) 2016/797 Euroopa Liidu raudteesüsteemi koostalitluse kohta, (1) eriti selle artikli 9 lõiget 4, artikli 15 lõiget 9 ja artikli 24 lõiget 4,
         ning arvestades järgmist:

                     (1)

                     Tootjad või nende volitatud esindajad, taotlejad, teavitatud asutused ja määratud asutused peaksid püsiseadmete kasutuselevõtu loa või veeremiüksuse turule laskmise loa taotlusele lisatavate dokumentide puhul kasutama ühtlustatud näidisvorme, et ühtlustada nende taotluste hindamist Euroopa Liidu Raudteeameti (edaspidi „amet“) või riikliku ohutusasutuse poolt ja lihtsustada liidu raudteesüsteemi järelevalvet riiklike ohutusasutuste poolt.

                     (2)

                     Lihtsustada tuleks direktiivis (EL) 2016/797 sätestatud EÜ deklaratsioonide koostamist. Eelkõige on vaja lihtsustada koostalitluse komponendi EÜ vastavusdeklaratsiooni või kasutuskõlblikkuse deklaratsiooni, allsüsteemide EÜ vastavustõendamise deklaratsiooni, allsüsteemide vastavustõendamise vaheteatise ja lubatud veeremiüksuse tüübile vastavuse deklaratsiooni koostamist.

                     (3)

                     Samuti on vaja lihtsustada EÜ deklaratsioonide juurde kuuluva tehnilise toimiku koostamist, luues näidisvormid koostalitluse komponendi EÜ vastavussertifikaadi või kasutuskõlblikkuse sertifikaadi jaoks ning teavitatud asutuse antud allsüsteemi EÜ vastavustõendamise sertifikaadi ja määratud asutuse antud sertifikaadi jaoks.

                     (4)

                     EÜ vastavusdeklaratsioon ja EÜ kasutuskõlblikkuse deklaratsioon ning nendele lisatud dokumendid peaksid sisaldama tõendeid, et koostalitluse komponendid on läbinud asjaomastes koostalitluse tehnilistes kirjeldustes (edaspidi „KTK“) sätestatud menetlused vastavuse või kasutuskõlblikkuse hindamiseks, ning viiteid nendele KTKdele ja muudele asjakohastele liidu õigusaktidele.

                     (5)

                     Ekspluatatsioonikogemuse alusel välja antud koostalitluse komponentide EÜ kasutuskõlblikkuse deklaratsiooni tuleks käsitada koostalitluse komponendi EÜ vastavusdeklaratsiooni lisadeklaratsioonina.

                     (6)

                     Esitatava teabe laad peaks võimaldama kasutada ühte näidisvormi nii koostalitluse komponendi EÜ vastavusdeklaratsiooni kui ka koostalitluse komponendi EÜ kasutuskõlblikkuse deklaratsiooni jaoks.

                     (7)

                     Allsüsteemide EÜ vastavustõendamise deklaratsioon ja sellele lisatud dokumendid peaksid sisaldama tõendeid asjakohaste vastavustõendamise menetluste lõpuleviimise kohta kooskõlas kohaldatava liidu õigusega ja asjakohaste siseriiklike eeskirjadega ning viiteid direktiividele, KTKdele, muudele asjakohastele liidu õigusaktidele ja siseriiklikele eeskirjadele.

                     (8)

                     Tagamaks et allsüsteem vastab aja jooksul jätkuvalt olulistele nõuetele, peaksid EÜ vastavustõendamise deklaratsioonis kajastuma kõik muudatused, mis seda mõjutavad, ja taotleja peaks kehtestama menetlused EÜ vastavustõendamise deklaratsiooni pidevaks ajakohastamiseks.

                     (9)

                     Muudetud allsüsteemi EÜ vastavustõendamise menetlus peaks olema kooskõlas direktiivi (EL) 2016/797 artikliga 15 ning KTKdes esitatud sätetega, mida kohaldatakse olemasolevate allsüsteemide ja veeremiüksuste suhtes. Olemasolevad allsüsteemid võivad olla kasutusele võetud enne seda, kui nende suhtes hakati kohaldama EÜ vastavustõendamise menetlust, ja seega puudub neil EÜ vastavustõendamise deklaratsioon. Ilma EÜ vastavustõendamise deklaratsioonita kasutusele võetud allsüsteemide muudatustega seotud EÜ vastavustõendamise menetlus peaks piirduma üksnes allsüsteemi muudetavate osadega ja nende liidestega nende osadega, mida ei muudeta. EÜ vastavustõendamise deklaratsioon peaks sel juhul hõlmama muudetud allsüsteemi.

                     (10)

                     Sama näidisvormi tuleks kasutada nii EÜ vastavustõendamise deklaratsiooni kui ka selliste võimalike muudatuste puhul, mis võivad selle elemente allsüsteemi kasutusaja jooksul mõjutada.

                     (11)

                     Allsüsteemi vastavustõendamise vaheteatis, selle lisa ja sellele lisatud dokumendid peaksid sisaldama tõendeid allsüsteemi või allsüsteemi osa asjakohase vastavustõendamise menetluse etapi lõpuleviimise kohta kooskõlas kohaldatava liidu õigusega ja asjakohaste siseriiklike eeskirjadega. Samuti peaks see sisaldama viiteid direktiividele, KTKdele, muudele asjakohastele liidu õigusaktidele ja siseriiklikele eeskirjadele.

                     (12)

                     Esitatava teabe laad võimaldab kasutada sama näidisvormi teavitatud asutuse poolt allsüsteemi kohta antava EÜ vastavustõendamise sertifikaadi, teavitatud asutuse poolt koostalitluse komponendi kohta antava EÜ vastavussertifikaadi, teavitatud asutuse poolt koostalitluse komponendi kohta antava EÜ kasutuskõlblikkuse sertifikaadi ja määratud asutuse poolt allsüsteemi kohta antava sertifikaadi puhul.

                     (13)

                     Lubatud veeremiüksuse tüübile vastavuse deklaratsiooni lisad peaksid sisaldama tõendeid asjakohase vastavustõendamise menetluse läbimise kohta kooskõlas asjaomaste ELi õigusaktide ja teatavaks tehtud siseriiklike eeskirjadega ning viiteid direktiividele, koostalitlusvõime tehnilistele kirjeldustele ning muudele asjakohastele liidu õigusaktidele ja siseriiklikele eeskirjadele.

                     (14)

                     19. detsembril 2017 andis amet välja soovituse allsüsteemide EÜ vastavustõendamise deklaratsiooni kohta ning direktiivi (EL) 2016/797 artikli 9 lõikes 4, artikli 15 lõikes 9 ja artikli 24 lõikes 4 osutatud näidisvormide kohta.

                     (15)

                     Euroopa Parlamendi ja nõukogu direktiivi 2008/57/EÜ (2) IV ja V lisa, milles käsitletakse EÜ vastavusdeklaratsiooni või kasutuskõlblikkuse deklaratsiooni ja EÜ vastavustõendamise deklaratsiooni sisu, tunnistatakse direktiiviga (EL) 2016/797 kehtetuks ja seepärast tuleks asjaomased sätted asendada.

                     (16)

                     Komisjoni määrus (EL) nr 201/2011 (3) tuleks kehtetuks tunnistada.

                     (17)

                     Käesoleva määrusega ettenähtud meetmed on kooskõlas direktiivi (EL) 2016/797 artikli 51 lõikes 1 nimetatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese
            Käesolevas määruses sätestatakse:

                        a)

                        direktiivi (EL) 2016/797 artikli 9 lõikes 2 osutatud koostalitluse komponendi EÜ vastavusdeklaratsiooni või kasutuskõlblikkuse deklaratsiooni näidisvorm;

                        b)

                        direktiivi (EL) 2016/797 artikli 15 lõikes 9 osutatud allsüsteemide EÜ vastavustõendamise menetluse üksikasjad ja EÜ vastavustõendamise deklaratsiooni näidisvorm;

                        c)

                        direktiivi (EL) 2016/797 artikli 15 lõikes 9 osutatud allsüsteemi vastavustõendamise vaheteatise näidisvorm;

                        d)

                        direktiivi (EL) 2016/797 artikli 9 lõikes 2 osutatud koostalitluse komponendi EÜ vastavussertifikaadi või kasutuskõlblikkuse sertifikaadi näidisvorm ning artikli 15 lõikes 9 osutatud allsüsteemi vastavustõendamise sertifikaadi näidisvorm;

                        e)

                        direktiivi (EL) 2016/797 artikli 24 lõikes 4 osutatud lubatud veeremiüksuse tüübile vastavuse deklaratsiooni näidisvorm.

            Artikkel 2
            Mõisted
            Käesolevas määruses kasutatakse järgmisi mõisteid:
            a)   „EÜ vastavusdeklaratsioon“– tootja või tema volitatud esindaja poolt koostalitluse komponendi kohta koostatud deklaratsioon, milles tootja või tema volitatud esindaja kinnitab omal vastutusel, et asjaomane koostalitluse komponent on läbinud asjakohased vastavustõendamise menetlused ja vastab asjakohasele liidu õigusele;
            b)   „EÜ kasutuskõlblikkuse deklaratsioon“– tootja või tema volitatud esindaja poolt koostalitluse komponendi kohta koostatud EÜ vastavusdeklaratsiooni lisadeklaratsioon, milles tootja või tema volitatud esindaja kinnitab omal vastutusel, et asjaomane koostalitluse komponent on läbinud asjakohased vastavustõendamise menetlused ja vastab asjakohases KTKs täpsustatud kasutuskõlblikkuse nõuetele;
            c)   „EÜ vastavustõendamise deklaratsioon“– taotleja poolt allsüsteemi kohta koostatud deklaratsioon, milles taotleja kinnitab omal vastutusel, et asjaomane allsüsteem on läbinud asjakohased vastavustõendamise menetlused ning vastab asjakohases liidu õiguses kehtestatud nõuetele ja mis tahes asjakohastele siseriiklikele eeskirjadele;
            d)   „ilma EÜ vastavustõendamise deklaratsioonita kasutusele võetud allsüsteem“– paikne või liikuv allsüsteem, mis on võetud kasutusele enne, kui selle suhtes hakati kohaldama EÜ vastavustõendamise menetlust vastavalt nõukogu direktiivile 96/48/EÜ, (4) Euroopa Parlamendi ja nõukogu direktiividele 2001/16/EÜ (5) või 2008/57/EÜ, seega ilma EÜ vastavustõendamise deklaratsioonita;
            e)   „vastavustõendamise vaheteatis“– dokument, mille on koostanud taotleja valitud teavitatud asutus, kui tegemist on KTK nõuetega, või määratud asutus, kui tegemist on siseriiklikest eeskirjadest tulenevate nõuetega, ja milles esitatakse vastavustõendamise menetluse etapi tulemused;
            f)   „EÜ vastavussertifikaat“– teavitatud asutuse poolt koostalitluse komponendi kohta välja antud sertifikaat koostalitluse komponendi (eraldi võetuna) vastavuse kohta liidu tehnilisele kirjeldusele, millele komponent peab vastama;
            g)   „EÜ kasutuskõlblikkuse sertifikaat“– teavitatud asutuse poolt koostalitluse komponendi kohta välja antud sertifikaat koostalitluse komponendi kasutuskõlblikkuse kohta selle raudteekeskkonna piires;
            h)   „vastavustõendamise sertifikaat“– teavitatud asutuse või määratud asutuse poolt allsüsteemi kohta esitatud sertifikaat, milles käsitletakse asjakohastele KTKdele või siseriiklikele eeskirjadele vastavuse tõendamist projekteerimisetapist kuni kinnitamiseni enne allsüsteemi turule laskmist või kasutuselevõttu ning mis hõlmab kõnealuse allsüsteemi liideste vastavuse tõendamist selle süsteemi suhtes, millesse allsüsteem inkorporeeritakse;
            i)   „EÜ vastavustõendamise sertifikaat“– teavitatud asutuse poolt allsüsteemi kohta esitatud sertifikaat, milles käsitletakse üksnes asjakohastele KTKdele vastavust;
            j)   „lubatud veeremiüksuse tüübile vastavuse deklaratsioon“– taotleja poolt veeremiüksuse kohta koostatud deklaratsioon, milles taotleja kinnitab omal vastutusel, et asjaomane veeremiüksus on läbinud asjakohase vastavustõendamise menetluse, vastab lubatud veeremiüksuse tüübile ning asjakohases liidu õiguses kehtestatud nõuetele ja siseriiklikele eeskirjadele;
            k)   „ERADIS ID“– tähtnumbriline kood, mida kasutatakse koostalitluse komponendi EÜ vastavusdeklaratsiooni või EÜ kasutuskõlblikkuse deklaratsiooni või allsüsteemi EÜ vastavustõendamise deklaratsiooni identifitseerimiseks ja mis koostatakse vastavalt VII lisale.

            Artikkel 3
            EÜ vastavusdeklaratsioon või EÜ kasutuskõlblikkuse deklaratsioon

               1.   Tootja või tema volitatud esindaja koostab koostalitluse komponendi EÜ vastavusdeklaratsiooni või EÜ kasutuskõlblikkuse deklaratsiooni vastavalt I lisas esitatud näidisvormile.

               2.   EÜ vastavusdeklaratsioon või EÜ kasutuskõlblikkuse deklaratsioon koostatakse ühes liidu ametlikus keeles ja see peab olema sellele lisatud dokumentidega samas keeles.

            Artikkel 4
            EÜ vastavusdeklaratsioonile või EÜ kasutuskõlblikkuse deklaratsioonile lisatavad dokumendid
            Koostalitluse komponentide EÜ vastavusdeklaratsioonile või EÜ kasutuskõlblikkuse deklaratsioonile tuleb lisada järgmised dokumendid:

                        a)

                        EÜ vastavussertifikaat ja vajaduse korral EÜ kasutuskõlblikkuse sertifikaat;

                        b)

                        komisjoni otsusele 2010/713/EL (6) vastav tehniline dokumentatsioon.

            Artikkel 5
            EÜ vastavustõendamise deklaratsioon

               1.   EÜ vastavustõendamise deklaratsioon põhineb direktiivi (EL) 2016/797 artiklis 15 ja kõnealuse direktiivi IV isas sätestatud allsüsteemide vastavustõendamise menetluste tulemusel saadud teabel. EÜ vastavustõendamise deklaratsioon sisaldab liidu õigusele ja vajaduse korral siseriiklikele eeskirjadele vastavuse tõendamist.

               2.   Taotleja koostab EÜ vastavustõendamise deklaratsiooni vastavalt II lisas esitatud näidisvormile või III lisas esitatud näidisvormile, kui see on seotud allsüsteemiga, mis võeti algselt kasutusele ilma EÜ vastavustõendamise deklaratsioonita.

               3.   EÜ vastavustõendamise deklaratsioon koostatakse ühes liidu ametlikus keeles ja see peab olema sellele lisatud dokumentidega samas keeles.

            Artikkel 6
            Vastavustõendamine allsüsteemi muutmise korral

               1.   Allsüsteemi muutmise korral analüüsib taotleja muudatust ja hindab selle mõju EÜ vastavustõendamise deklaratsioonile.

               2.   Kui kõnealune muudatus mõjutab asjaomase EÜ vastavustõendamise deklaratsiooni elemendi kehtivust, ajakohastab taotleja EÜ vastavustõendamise deklaratsiooni või koostab uue EÜ vastavustõendamise deklaratsiooni. Uus EÜ vastavustõendamise deklaratsioon tuleb koostada iga kord, kui on vaja direktiivi (EL) 2016/797 artikli 18 lõikes 6 ja artikli 21 lõikes 12 sätestatud kriteeriumidele vastavat luba.

               3.   Kui muudatus mõjutab põhiparameetrit, siis peab taotleja hindama, kas muudetud allsüsteemi puhul on vaja viia läbi direktiivi (EL) 2016/797 artiklis 15 ja IV lisas sätestatud EÜ vastavustõendamise menetlus, ning vajaduse korral selle läbi viima.

            Artikkel 7
            Vastavustõendamine sellise allsüsteemi muutmise korral, mis on kasutusele võetud ilma EÜ vastavustõendamise deklaratsioonita

               1.   Ilma EÜ vastavustõendamise deklaratsioonita kasutusele võetud allsüsteemi muutmise korral analüüsib taotleja muudatust ning hindab selle mõju olemasolevatele projekteerimis- ja hooldusdokumentidele.

               2.   Kui allsüsteemi muudatus mõjutab põhiparameetrit, siis peab taotleja hindama, kas on vaja viia läbi direktiivi (EL) 2016/797 artiklis 15 sätestatud EÜ vastavustõendamise menetlus, ning vajaduse korral selle läbi viima.

               3.   Vastavushindamisasutus hindab üksnes allsüsteemi muudetud osasid ja liideseid nende allsüsteemi osadega, mida ei muudeta.

               4.   Taotleja koostab EÜ vastavustõendamise deklaratsiooni kogu allsüsteemi kohta, kinnitades omal vastutusel, et

                           a)

                           allsüsteemi muudetud osa ja liidesed osadega, mida ei muudeta, on läbinud asjakohased vastavustõendamise menetlused ning vastavad asjakohasele liidu õigusele ja mis tahes asjakohastele siseriiklikele eeskirjadele;

                           b)

                           muutmata osa on võetud raudteesüsteemis kasutusele ja seda on hoitud ettenähtud kasutusolukorras alates selle raudteesüsteemis kasutusele võtmise kuupäevast kuni EÜ vastavustõendamise deklaratsiooni koostamise kuupäevani.

            Artikkel 8
            Vastavustõendamise vaheteatis

               1.   Vastavustõendamise vaheteatis põhineb samadel asjakohastel vastavushindamismoodulitel nagu need, mida kasutati allsüsteemi vastavustõendamise sertifikaadi väljaandmisel.

               2.   Teavitatud asutus või määratud asutus koostavad vastavustõendamise vaheteatise vastavalt IV lisas esitatud näidisvormile.

               3.   Vastavustõendamise vaheteatis koostatakse ühes liidu ametlikus keeles ja see peab olema sellele lisatud dokumentidega samas keeles.

            Artikkel 9
            Vastavussertifikaat või kasutuskõlblikkuse ja vastavustõendamise sertifikaat
            Allsüsteemi vastavustõendamise sertifikaat, EÜ vastavustõendamise sertifikaat ja koostalitluse komponentide EÜ vastavussertifikaat või kasutuskõlblikkuse sertifikaat koostatakse vastavalt V lisas esitatud näidisvormile.

            Artikkel 10
            Lubatud veeremiüksuse tüübile vastavuse deklaratsioon

               1.   Taotleja koostab lubatud veeremiüksuse tüübile vastavuse deklaratsiooni vastavalt VI lisas esitatud näidisele.

               2.   Lubatud veeremiüksuse tüübile vastavuse deklaratsioon koostatakse ühes liidu ametlikus keeles ja see peab olema sellele lisatud dokumentidega samas keeles.

            Artikkel 11
            Kehtetuks tunnistamine
            Määrus (EL) nr 201/2011 tunnistatakse kehtetuks alates 16. juunist 2019.
            Määruse (EL) nr 201/2011 lisa kohaldatakse direktiivi 2008/57/EÜ artikli 26 lõike 4 kohase tüübile vastavuse deklaratsiooni suhtes kuni 16. juunini 2020 liikmesriikides, kes on ametit ja komisjoni direktiivi (EL) 2016/797 artikli 57 lõike 2 kohaselt teavitanud.

            Artikkel 12
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 16. juunist 2019 liikmesriikides, kes ei ole ametit ega komisjoni direktiivi (EL) 2016/797 artikli 57 lõike 2 kohaselt teavitanud.
            Artiklit 11 kohaldatakse alates 16. juunist 2019 liikmesriikides, kes on direktiivi (EL) 2016/797 artikli 57 lõike 2 kohaselt teatanud ametile ja komisjonile kavatsusest ülevõtmisperioodi pikendada.
            Alates 16. juunist 2020 kohaldatakse seda kõikides liikmesriikides.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 138, 26.5.2016, lk 44.

            (2)  Euroopa Parlamendi ja nõukogu 17. juuni 2008. aasta direktiiv 2008/57/EÜ ühenduse raudteesüsteemi koostalitlusvõime kohta (ELT L 191, 18.7.2008, lk 1).

            (3)  Komisjoni 1. märtsi 2011. aasta määrus (EL) nr 201/2011 lubatud tüüpi raudteeveeremi vastavusdeklaratsiooni näidise kohta (ELT L 57, 2.3.2011, lk 8).

            (4)  Nõukogu 23. juuli 1996. aasta direktiiv 96/48/EÜ üleeuroopalise kiirraudteevõrgustiku koostalitlusvõime kohta (EÜT L 235, 17.9.1996, lk 6).

            (5)  Euroopa Parlamendi ja nõukogu 19. märtsi 2001. aasta direktiiv 2001/16/EÜ üleeuroopalise tavaraudteevõrgustiku koostalitlusvõime kohta (EÜT L 110, 20.4.2001, lk 1).

            (6)  Komisjoni 9. novembri 2010. aasta otsus 2010/713/EL, mis käsitleb Euroopa Parlamendi ja nõukogu direktiivi 2008/57/EÜ alusel vastu võetud koostalitluse tehnilistes kirjeldustes kasutatavaid vastavushindamise, kasutuskõlblikkuse hindamise ja EÜ vastavustõendamise menetluse mooduleid (ELT L 319, 4.12.2010, lk 1).

            I LISA
            KOOSTALITLUSE KOMPONENTIDE EÜ VASTAVUSDEKLARATSIOONI VÕI EÜ KASUTUSKÕLBLIKKUSE DEKLARATSIOONI NÄIDISVORM

               Koostalitluse komponendi EÜ vastavusdeklaratsioon või EÜ kasutuskõlblikkuse deklaratsioon

            EÜ deklaratsiooni identifitseerimisnumber – [ERADIS ID] (1)

            Tootja või volitatud esindaja

               [ärinimi]

               [täielik postiaadress]

            kinnitab omal vastutusel, et järgmine koostalitluse komponent: (2)

               [koostalitluse komponendi nimetus/lühikirjeldus, koostalitluse komponendi kordumatu tunnus],

            millele käesolevas deklaratsioonis osutatakse, vastab asjakohasele liidu õigusele:

               [direktiivi(de) pealkiri (pealkirjad); KTK(de) pealkiri (pealkirjad); üleeuroopaliste tehniliste nõuete pealkirjad],

            ja seda on hinnanud järgmine teavitatud asutus:

               [ärinimi]

               [registreerimisnumber]

               [täielik aadress]

            järgmis(t)e tunnustus(t)e ja/või sertifikaadi (sertifikaatide) alusel:

               [tunnustus(ed),väljaandmise kuupäev] [sertifikaadi (sertifikaatide) number (numbrid), väljaandmise kuupäev]

            Kohaldatakse järgmisi kasutustingimusi ja muid piiranguid: (3)

               [kasutustingimuste ja muude piirangute loetelu või viide loetelule]

            Vastavuse deklareerimiseks on järgitud järgmisi menetlusi:

               [tootja poolt koostalitluse komponendi hindamiseks valitud moodulid]

            Lisade loetelu

               [lisade (tehniline dokumentatsioon või EÜ vastavusdeklaratsioon või kasutuskõlblikkuse deklaratsioon) pealkirjad] (4)

            Koostatud:

               [kuupäev PP/KK/AAAA]

            Tootja/volitatud esindaja allkiri

               [eesnimi, perekonnanimi]

               (1)  Nurksulgudes [] oleva teabe eesmärk on aidata kasutajal täita vorm korrektselt ja ammendavalt.

               (2)  Koostalitluse komponenti peab selle kirjelduse abil olema võimalik üheselt tuvastada ja jälgida.

               (3)  Kui viidatakse kasutustingimuste ja muude piirangute loetelule, peab see loetelu olema lube väljaandvale üksusele kättesaadav.

               (4)  Otsusele 2010/713/EL vastav tehniline dokumentatsioon.

            II LISA
            ALLSÜSTEEMI EÜ VASTAVUSTÕENDAMISE DEKLARATSIOONI NÄIDISVORM

               Allsüsteemi EÜ vastavustõendamise deklaratsioon

            EÜ deklaratsiooni identifitseerimisnumber – [ERADIS ID] (1)

            Taotleja:

               [ärinimi]

               [täielik postiaadress]

            kinnitab omal vastutusel, et järgmine allsüsteem: (2)

               [allsüsteemi nimetus/lühikirjeldus, allsüsteemi kordumatu tunnus],

            millele käesolevas deklaratsioonis osutatakse, on läbinud asjakohased vastavustõendamise menetlused ning vastab asjakohasele liidu õigusele ja mis tahes asjakohastele siseriiklikele eeskirjadele:

               [viited: direktiiv(id), KTK(de), asjakohased siseriiklikud eeskirjad],

            ja seda on hinnanud järgmised vastavushindamisasutused:

                        Teavitatud asutus:

                           Ärinimi

                           Registreerimisnumber

                           Täielik aadress

                        Määratud asutus:

                           Ärinimi

                           Identifitseerimisnumber

                           Täielik aadress

                        Hindamisasutus [riskihindamine]:

                           Ärinimi

                           Identifitseerimisnumber

                           Täielik aadress

                  järgmis(t)e sertifikaadi (sertifikaatide) ja/või aruande (aruannete) alusel:

               [sertifikaadi (sertifikaatide) number (numbrid), aruande (aruannete) number (numbrid), väljaandmise kuupäev(ad)]

            Kohaldatakse järgmisi kasutustingimusi ja muid piiranguid: (3)

               [kasutustingimuste ja muude piirangute loetelu või viide loetelule]

            Vastavuse deklareerimiseks on järgitud järgmisi menetlusi:

               [taotleja poolt allsüsteemi vastavustõendamiseks valitud moodulid]

            Käesolevale deklaratsioonile lisatud tehnilise toimiku identifitseerimisandmed

               [viide allsüsteemi EÜ vastavustõendamise deklaratsioonile lisatud tehnilisele toimikule vastavalt direktiivi (EL) 2016/797 artikli 15 lõikele 4]

            Viide varasemale EÜ vastavustõendamise deklaratsioonile (vajaduse korral)

               [jah/ei]

            Koostatud:

               [kuupäev PP/KK/AAAA]

            Taotleja allkiri
            Ees- ja perekonnanimi

               (1)  Nurksulgudes [] oleva teabe eesmärk on aidata kasutajal täita vorm korrektselt ja ammendavalt.

               (2)  Allsüsteemi peab selle kirjelduse abil olema võimalik üheselt tuvastada ja jälgida.

               (3)  Kui viidatakse kasutustingimuste ja muude piirangute loetelule, peab see loetelu olema lube väljaandvale üksusele kättesaadav.

            III LISA
            ALGSELT ILMA EÜ DEKLARATSIOONITA KASUTUSELE VÕETUD ALLSÜSTEEMI EÜ VASTAVUSTÕENDAMISE DEKLARATSIOONI NÄIDISVORM

               Allsüsteemi EÜ vastavustõendamise deklaratsioon

            EÜ deklaratsiooni identifitseerimisnumber – [ERADIS ID] (1)

            Taotleja:

               [ärinimi]

               [täielik postiaadress]

            kinnitab omal vastutusel, et allsüsteem, millele käesolevas deklaratsioonis osutatakse: (2)

               [allsüsteemi nimetus/lühikirjeldus, allsüsteemi kordumatu tunnus],

            allsüsteemi muudetud osa:

               [allsüsteemi osa nimetus/lühikirjeldus],

            on läbinud asjakohased vastavustõendamise menetlused ning vastab asjakohasele liidu õigusele ja mis tahes asjakohastele siseriiklikele eeskirjadele:

               [viited: direktiiv(id), KTK(de), asjakohased siseriiklikud eeskirjad],

            ja seda on hinnanud järgmised vastavushindamisasutused:

                        Teavitatud asutus:

                           Ärinimi

                           Registreerimisnumber

                           Täielik aadress

                        Määratud asutus:

                           Ärinimi

                           Identifitseerimisnumber

                           Täielik aadress

                        Hindamisasutus [riskihindamine]:

                           Ärinimi

                           Identifitseerimisnumber

                           Täielik aadress

                  järgmis(t)e sertifikaadi (sertifikaatide) ja/või aruande (aruannete) alusel:

               [sertifikaadi (sertifikaatide) number (numbrid), aruande (aruannete) number (numbrid), väljaandmise kuupäev(ad)]

            Käesolevas deklaratsioonis osutatud allsüsteemi muutmata osa on võetud raudteesüsteemis kasutusele ja seda on hoitud ettenähtud kasutusolukorras alates selle kasutuselevõtmise kuupäevast kuni EÜ vastavustõendamise deklaratsiooni koostamise kuupäevani.
            Kohaldatakse järgmisi kasutustingimusi ja muid piiranguid: (3)

               [kasutustingimuste ja muude piirangute loetelu või viide loetelule]

            Vastavuse deklareerimiseks on järgitud järgmisi menetlusi:

               [taotleja poolt allsüsteemi vastavustõendamiseks valitud moodulid]

            Käesolevale deklaratsioonile lisatud tehnilise toimiku identifitseerimisandmed

               [viide allsüsteemi EÜ vastavustõendamise deklaratsioonile lisatud tehnilisele toimikule vastavalt direktiivi (EL) 2016/797 artikli 15 lõikele 4]

            Viide varasemale EÜ vastavustõendamise deklaratsioonile (vajaduse korral)

               [jah/ei]

            Koostatud:

               [kuupäev PP/KK/AAAA]

            Taotleja allkiri
            Ees- ja perekonnanimi

               (1)  Nurksulgudes [] oleva teabe eesmärk on aidata kasutajal täita vorm korrektselt ja ammendavalt.

               (2)  Allsüsteemi peab selle kirjelduse abil olema võimalik üheselt tuvastada ja jälgida.

               (3)  Kui viidatakse kasutustingimuste ja muude piirangute loetelule, peab see loetelu olema lube väljaandvale üksusele kättesaadav.

            IV LISA
            VASTAVUSTÕENDAMISE VAHETEATISE NÄIDISVORM

               Vastavustõendamise vaheteatis

            Number [vastavustõendamise vaheteatise kordumatu identifitseerimisnumber, mis tagab dokumendi jälgitavuse] (1)

            Hindamise objekt: (2)

               [allsüsteemi või allsüsteemi osa kordumatu tunnus: allsüsteemi või allsüsteemi osa tuvastamine ja vastavustõendamise etapid vastavalt direktiivi (EL) 2016/797 IV lisa punktile 2.2.3]

            Taotleja ning vajaduse korral ka tootja ja tootmiskohad:

               [nimi (nimed), aadress(id)]

            Hindamise nõuded:

               [viited: direktiiv(id), KTK(d), KTK(de) kohaldamata jätmine, asjakohased siseriiklikud eeskirjad, Euroopa tehnilised nõuded ja muud nõuete täitmise aktsepteeritud meetodid]

            Kohaldatud moodul(id):

               [moodulid, mille taotleja on valinud allsüsteemi või allsüsteemi osa ja vastavustõendamise etappide hindamiseks]

            Hindamise/auditi tulemused:

               [sh viide hindamis-/auditiaruandele]

            Kohaldatakse järgmisi kasutustingimusi ja -piiranguid: (3)

               [kasutustingimuste ja -piirangute loetelu või viide loetelule]

            Vastavustõendamise vaheteatise (4) lisa (vajaduse korral)

               [jah/ei]

            Käesolevale vastavustõendamise vaheteatisele lisatud dokumendid:

               [viide lisatud dokumentidele; hindamisel kasutatud dokumentide loetelu või toimik]

            Kehtivus:

               [vastavustõendamise vaheteatise kehtivuse aeg ja tingimused]

            Koostatud:

               [kuupäev PP/KK/AAAA]

                           Teavitatud asutus

                           Allkiri

                           Ees- ja perekonnanimi

                           [VÕI]

                           Määratud asutus

                           Allkiri

                           Ees- ja perekonnanimi

                           Ärinimi

                           Ärinimi

                           Registreerimisnumber

                           Identifitseerimisnumber

                           Täielik postiaadress

                           Täielik postiaadress

                  lk 1[/nn]

               Vastavustõendamise vaheteatise lisa [vajaduse korral]

            Number [vastavustõendamise vaheteatise kordumatu identifitseerimisnumber]
            Hindamise objekt:

               [allsüsteemi või allsüsteemi osa kordumatu tunnus: allsüsteemi või allsüsteemi osa tuvastamine ja vastavustõendamise etapid vastavalt direktiivi (EL) 2016/797 IV lisa punktile 2.2.3]

            Koostatud:

               [kuupäev PP/KK/AAAA]

                           Teavitatud asutus

                           Allkiri

                           Ees- ja perekonnanimi

                           [VÕI]

                           Määratud asutus

                           Allkiri

                           Ees- ja perekonnanimi

                           Ärinimi

                           Ärinimi

                           Registreerimisnumber

                           Identifitseerimisnumber

                           Täielik postiaadress

                           Täielik postiaadress

                  lk n/nn

               (1)  Nurksulgudes [] oleva teabe eesmärk on aidata kasutajal vorm täita.

               (2)  Allsüsteemi või allsüsteemi osa peab selle kirjelduse alusel olema võimalik üheselt tuvastada ja jälgida.

               (3)  Kui viidatakse kasutustingimuste ja muude piirangute loetelule, peab see loetelu olema lube väljaandvale üksusele kättesaadav.

               (4)  Hea tava kohaselt on vastavustõendamise vaheteatis ühe lehekülje pikkune; kui vastavustõendamise vaheteatise jaoks mõeldud teave ei mahu ühele leheküljele, siis on lisas muu asjakohase teabe jaoks piisavalt ruumi.

            V LISA
            SERTIFIKAADI NÄIDISVORM

               [EÜ] (1)
               [vastavus-/kasutuskõlblikkuse/vastavustõendamise] sertifikaat

            Number [sertifikaadi kordumatu identifitseerimisnumber] (2)

            Hindamise objekt: (3)

               [koostalitluse komponendi või allsüsteemi kordumatu tunnus]

            Taotleja ning vajaduse korral ka tootja ja tootmiskohad:

               [nimi (nimed), aadress(id)]

            Hindamise nõuded:

               [viited: direktiiv(id), KTK(d), asjakohased siseriiklikud eeskirjad, Euroopa tehnilised nõuded ja muud nõuete täitmise aktsepteeritud meetodid]

            Kohaldatud moodul(id):

               [moodul(id), mille taotleja on valinud koostalitluse komponendi või allsüsteemi hindamiseks]

            Hindamise/auditi tulemused:

               [sh viide hindamis-/auditiaruandele]

            Kohaldatakse järgmisi kasutustingimusi ja -piiranguid: (4)

               [kasutustingimuste ja -piirangute loetelu või viide loetelule]

            Lisa (5) (vajaduse korral):

               [jah/ei]

            Käesolevale [EÜ] (1) sertifikaadile lisatud dokumendid:

               [viide lisatud dokumentidele; hindamisel kasutatud dokumentide loetelu või toimik]

            Kehtivus:

               [sertifikaadi kehtivuse aeg ja tingimused]

            Koostatud:

               [kuupäev PP/KK/AAAA]

                           Teavitatud asutus

                           Allkiri

                           Ees- ja perekonnanimi

                           [VÕI]

                           Määratud asutus

                           Allkiri

                           Ees- ja perekonnanimi

                           Ärinimi

                           Ärinimi

                           Registreerimisnumber

                           Identifitseerimisnumber

                           Täielik postiaadress

                           Täielik postiaadress

                  lk 1[/nn]

               [EÜ] (1)
               sertifikaadi lisa [

                  vajaduse korral
                (6)
               ]

            Number [sertifikaadi kordumatu identifitseerimisnumber]
            Hindamise objekt:

               [koostalitluse komponendi või allsüsteemi kordumatu tunnus]

            Koostatud:

               [kuupäev PP/KK/AAAA]

                           Teavitatud asutus

                           Allkiri

                           Ees- ja perekonnanimi

                           [VÕI]

                           Määratud asutus

                           Allkiri

                           Ees- ja perekonnanimi

                           Ärinimi

                           Ärinimi

                           Registreerimisnumber

                           Identifitseerimisnumber

                           Täielik postiaadress

                           Täielik postiaadress

                  lk n/nn

               (1)  Lühendit „EÜ“ kasutatakse üksnes teavitatud asutuse sertifikaatide puhul, sealhulgas sertifikaatide puhul, mis hõlmavad nii teavitatud asutuse kui ka määratud asutuse ülesandeid, kui tegemist on sama üksusega. „EÜ“ jäetakse välja määratud asutuse sertifikaatide puhul.

               (2)  Nurksulgudes [] oleva teabe eesmärk on aidata kasutajal täita vorm korrektselt ja ammendavalt.

               (3)  Koostalitluse komponenti või allsüsteemi peab selle kirjelduse alusel olema võimalik üheselt tuvastada ja jälgida.

               (4)  Kui viidatakse kasutustingimuste ja muude piirangute loetelule, peab see loetelu olema lube väljaandvale üksusele kättesaadav.

               (5)  Hea tava kohaselt on sertifikaat ühe lehekülje pikkune; kui sertifikaadi jaoks mõeldud teave ei mahu ühele leheküljele, siis on lisas muu asjakohase teabe jaoks piisavalt ruumi.

               (6)  Hea tava kohaselt on sertifikaat ühe lehekülje pikkune; kui sertifikaadi jaoks mõeldud teave ei mahu ühele leheküljele, siis on lisas muu asjakohase teabe jaoks piisavalt ruumi.

            VI LISA
            LUBATUD VEEREMIÜKSUSE TÜÜBILE VASTAVUSE DEKLARATSIOONI NÄIDIS

               Lubatud veeremiüksuse tüübile vastavuse deklaratsioon

            Taotleja
            [ärinimi] (1)

            [täielik aadress]
            kinnitab omal vastutusel, et veeremiüksus [Euroopa raudteeveeremi number/eelreserveeritud veereminumber/kokkulepitud identifitseerimisvahendid], (2) millele käesolevas deklaratsioonis osutatakse,

                        —

                        vastab lubatud veeremiüksuse tüübile [veeremiüksuse tüübi/versiooni/variandi ERATV number];

                        —

                        on kooskõlas asjakohase liidu õiguse ja asjakohaste siseriiklike eeskirjadega, mis on esitatud käesoleva deklaratsiooni lisades;

                        —

                        on läbinud kõik käesoleva deklaratsiooni koostamiseks vajalikud vastavustõendamise menetlused.

                  Lisade loetelu (3)

               [lisade pealkirjad]

            [taotleja nimi] eest ja tema nimel allkirjastanud
            Koostatud [koht], [kuupäev PP/KK/AAAA]

               [nimi, ametinimetus] [allkiri]

               (1)  Nurksulgudes [] oleva teabe eesmärk on aidata kasutajal täita vorm korrektselt ja ammendavalt.

               (2)  Olemasoleva veeremiüksuse puhul kasutatakse käesoleva deklaratsiooni koostamisel veeremi identifitseerimiseks olemasolevat Euroopa raudteeveeremi numbrit.
            Kui uuele veeremiüksusele ei ole käesoleva deklaratsiooni koostamise ajal veel antud eelreserveeritud veereminumbrit vastavalt komisjoni rakendusotsusele (EL) 2018/1614 (ELT L 268, 26.10.2018, lk 53), tuvastatakse see mõne teise sellise identifitseerimissüsteemi abil, milles taotleja ja lube väljaandev üksus omavahel kokku lepivad.
            Kõnealuse otsuse II lisa punkti 3.2.1 alapunkti 3 kohaselt muutub reserveeritud veereminumber registreerimisel Euroopa raudteeveeremi numbriks.

               (3)  Lisad sisaldavad allsüsteemi(de) EÜ vastavustõendamise deklaratsiooni(de) koopiaid.

            VII LISA
            EÜ DEKLARATSIOONI IDENTIFITSEERIMISNUMBRI STRUKTUUR JA SISU
            Igale koostalitluse komponendi EÜ vastavusdeklaratsioonile või EÜ kasutuskõlblikkuse deklaratsioonile ja allsüsteemi EÜ vastavustõendamise deklaratsioonile määratakse kahest tähest ja 24 numbrist koosnev tähtnumbriline kood, millel on järgmine struktuur:

                        CC

                        RRRRRRRRRRRRRR

                        YYYY

                        NNNNNN

                        Riigikood
                        (kaks tähte)

                        Taotleja riiklik registreerimisnumber
                        (neliteist numbrit)

                        Aasta
                        (neli numbrit)

                        Järjenumber
                        (kuus numbrit)

                        Väli 1

                        Väli 2

                        Väli 3

                        Väli 4

               VÄLI 1 – Riigikood (kaks tähte)

            Riigikood määratakse standardi ISO 3166 alusel.

               VÄLI 2 – Taotleja riiklik registreerimisnumber (neliteist numbrit)

            Taotleja riiklik registreerimisnumber on seaduslik registreerimis-/identifitseerimisnumber, mille on andnud kas maksuamet või äriregister või muu asutus, kes registreerib äriühinguid selles liikmesriigis.
            Kui numbreid on vähem kui neliteist, tuleb esimesed numbrikohad jätta tühjaks – 00 nagu järjenumbri korral.

               VÄLI 3 – Aasta (neli numbrit)

            See väli näitab dokumendi väljaandmise aastat.

               VÄLI 4 – Järjenumber (kuus numbrit)

            Järjenumber on kasvav arv, mida suurendatakse ühe ühiku võrra iga deklaratsiooni väljaandmisel.
            Igal aastal algab järjenumbrite andmine nullist.
            Järjenumber on seotud väljaandva asutusega.


title: Komisjoni rakendusmäärus (EL) 2019/251, 12. veebruar 2019, milles käsitletakse äriühingult Hubei Xinyegang Steel Co., Ltd imporditud toodete suhtes kohaldatud lõplikke dumpinguvastaseid tollimakse ja millega muudetakse rakendusmäärust (EL) 2015/2272, millega kehtestatakse lõplik dumpinguvastane tollimaks teatavate Hiina Rahvavabariigist pärinevate rauast või terasest õmblusteta torude impordi suhtes

text:
                  13.2.2019

                  ET

                  Euroopa Liidu Teataja

                  L 42/25

         KOMISJONI RAKENDUSMÄÄRUS (EL) 2019/251,
         12. veebruar 2019,
         milles käsitletakse äriühingult Hubei Xinyegang Steel Co., Ltd imporditud toodete suhtes kohaldatud lõplikke dumpinguvastaseid tollimakse ja millega muudetakse rakendusmäärust (EL) 2015/2272, millega kehtestatakse lõplik dumpinguvastane tollimaks teatavate Hiina Rahvavabariigist pärinevate rauast või terasest õmblusteta torude impordi suhtes
         EUROOPA KOMISJON,
         võttes arvesse Euroopa Liidu toimimise lepingut, eriti selle artiklit 266,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 11 lõiget 2,
         ning arvestades järgmist:

            TAUST JA KOHTUOTSUSED

                     (1)

                     Nõukogu määrusega (EÜ) nr 926/2009 (2) on teatavate Hiina Rahvavabariigist (edaspidi „HRV“) pärinevate rauast või terasest õmblusteta torude impordi suhtes kehtestatud lõplik dumpinguvastane tollimaks.

                     (2)

                     2009. aasta detsembris esitas Hubei Xinyegang Steel Co. Ltd (edaspidi „Hubei“), üks HRVst pärinevate rauast või terasest õmblusteta torude eksportivatest tootjatest, Üldkohtule määruse (EÜ) nr 926/2009 tühistamise hagi. Üldkohus tühistas 29. jaanuari 2014. aasta kohtuasjas T-528/09 (3) määruse (EÜ) nr 926/2009 selles osas, milles dumpinguvastased tollimaksud kehtestatakse Hubei toodetud rauast või terasest õmblusteta torude ekspordi suhtes ja nõutakse sisse selle ekspordi suhtes kehtestatud ajutised tollimaksud.

                     (3)

                     2014. aasta aprillis kaebasid mitu liidu rauast või terasest õmblusteta torude tootjat selle otsuse edasi Euroopa Liidu Kohtusse kohtuasjades C-186/14 P ja C-193/14 P (4).

                     (4)

                     Pärast nõukogu määruse (EÜ) nr 1225/2009 (5) artikli 11 lõike 2 kohase aegumise läbivaatamise taotluse saamist pikendas komisjon 7. detsembril 2015. aastal rakendusmäärusega (EL) 2015/2272 (6) HRVst pärinevate rauast või terasest õmblusteta torude impordi suhtes kehtestatud tollimakse, sealhulgas äriühingu Hubei toodetud rauast või terasest õmblusteta torude suhtes kohaldatavaid tollimakse.

                     (5)

                     Euroopa Liidu Kohus jättis 7. aprillil 2016. aastal liidetud kohtuasjades C-186/14 P ja C-193/14 P tehtud otsuses rahuldamata kohtuasjas T-528/09 tehtud Üldkohtu otsuse peale esitatud apellatsioonikaebused, kinnitades sellega Üldkohtu otsust.

                     (6)

                     Eespool nimetatud kohtuotsuste täitmiseks kustutasid komisjoni talitused 3. juunil 2016 äriühingu Hubei nime TARICi lisakoodi A 950 all loetletud äriühingute rühmast ja kandsid Hubei eraldi TARICi lisakoodi C 129 alla (nn komisjoni 3. juuni 2016. aasta otsus). TARICi koodi muutmine kajastas kohtuotsust, millega tühistati äriühingu Hubei toodetud rauast või terasest õmblusteta torude impordi suhtes kohaldatavad dumpinguvastased tollimaksud.

            ÜLDKOHTUS TOIMUNUD MENETLUS – KOHTUASI T-364/16

                     (7)

                     7. juunil 2016 esitasid mitu liidu rauast või terasest õmblusteta torude tootjat Üldkohtule taotluse TARICi andmebaasis tehtud muudatuste tühistamiseks. Üldkohus tühistas 18. oktoobri 2018. aasta otsusega kohtuasjas T-364/16 (7) nn komisjoni 3. juuni 2016. aasta otsuse kustutada äriühing Hubei TARICi lisakoodi A 950 all loetletud äriühingute nimekirjast ja kandsid selle TARICi lisakoodi C 129 alla.

                     (8)

                     Üldkohus kinnitas oma otsuses kohtuasjas T-364/16, et Euroopa Komisjonil oli õigus asuda seisukohale, et varasemate, 7. aprilli 2016. aasta ja 29. jaanuari 2014. aasta kohtuotsuste täitmine kooskõlas Euroopa Liidu toimimise lepingu artikliga 266 eeldas seda, et äriühing Hubei toodetud kaupadelt ei tule enam sisse nõuda rakendusmäärusega (EL) 2015/2272 kehtestatud dumpinguvastaseid tollimakse (8).

                     (9)

                     Üldkohus leidis siiski, et määruse (EÜ) nr 926/2009 tühistamine äriühingut Hubei puudutavas osas ei too automaatselt kaasa ELi õiguskorrast selliste rakendusmääruse (EL) 2015/2272 sätete kaotamist, mida ei ole tühistanud Euroopa Liidu kohtud (9). Kuna rakendusmäärust (EL) 2015/2272 tuleb pidada õiguspäraseks, oleks Euroopa Komisjon pidanud rakendusmäärust muutma või selle määrusega kehtetuks tunnistama (10).

            DUMPINGUVASTASTE MEETMETE MUUTMINE

                     (10)

                     Kohtuasjas T-364/16 tehtud Üldkohtu järeldusi silmas pidades ja kooskõlas vormilise järjepidevuse eeskirjaga tuleks rakendusmäärust (EL) 2015/2272 muuta tagasiulatuvalt alates kõnealuse määruse jõustumise kuupäevast, et eemaldada äriühing Hubei HRVst pärit õmblusteta torude impordi suhtes kehtivate dumpinguvastaste meetmete kohaldamisalast.

                     (11)

                     Tagasimaksmist või vähendamist tuleks taotleda liikmesriikide tolliasutustelt kooskõlas ühenduse asjakohaste tollialaste õigusaktidega.

                     (12)

                     Võttes arvesse Euroopa Kohtu hiljutist kohtupraktikat, (11) on asjakohane sätestada viivisintressi määr, mida tuleb maksta lõplike tollimaksude tagasimaksmise korral. See tuleneb asjaolust, et tollimaksude suhtes kehtivate asjakohaste sätetega ei ole sellist intressimäära ette nähtud ning riigisiseste eeskirjade kohaldamine põhjustaks ettevõtjate vahel põhjendamatuid moonutusi vastavalt sellele, milline liikmesriik on valitud tollivormistuseks.

                     (13)

                     Komisjon avalikustas 13. detsembril 2018 huvitatud isikutele oma kavatsuse muuta rakendusmäärust (EL) 2015/2272, et eemaldada Hubei selliste äriühingute loetelust, kelle toodete suhtes kohaldatakse dumpinguvastaseid tollimakse, ning kõnealuse muudatuse põhjendused. Ühtegi märkust ei laekunud.

                     (14)

                     Käesoleva määrusega ettenähtud meetmed on kooskõlas määruse (EL) 2016/1036 artikli 15 lõike 1 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Lõplikud dumpinguvastased tollimaksud, mis on tasutud seoses asjaomase toote impordiga äriühingult Hubei Xinyegang Steel Co., Ltd. Euroopa Liitu vastavalt rakendusmäärusele (EL) 2015/2272, makstakse tagasi või neid vähendatakse. Tagasimaksmist või vähendamist tuleb taotleda liikmesriikide tolliasutustelt kooskõlas ühenduse asjakohaste tollialaste õigusaktidega.

               2.   Viivisintress, mida tuleb maksta tagasimaksmise korral, mis toob kaasa viivisintressi saamise õiguse, on Euroopa Keskpanga põhiliste refinantseerimistoimingute puhul kohaldatav määr, mis on avaldatud Euroopa Liidu Teataja C-seerias ja mis kehtib maksetähtpäeva kuu esimesel kalendripäeval ja mida suurendatakse ühe protsendipunkti võrra.

            Artikkel 2
            Rakendusmäärust (EL) 2015/2272 muudetakse järgmiselt.

                        1)

                        Artikli 1 lõige 2 asendatakse järgmisega:

                           „2.   Lõpliku dumpinguvastase tollimaksu määr, mida kohaldatakse lõikes 1 kirjeldatud ja allpool tabelis loetletud äriühingute toodetud toodete netohinna suhtes liidu piiril enne tollimaksu sissenõudmist, on järgmine.

                                       Äriühing

                                       Dumpinguvastane tollimaks (%)

                                       TARICi lisakood

                                       Shandong Luxing Steel Pipe Co., Ltd, Qingzhou City, HRV

                                       17,7

                                       A949

                                       Lisas loetletud muud koostööd teinud äriühingud

                                       27,2

                                       A950

                                       Kõik muud äriühingud

                                       39,2

                                       A999

                                 Lõikes 1 kirjeldatud ja äriühingu Hubei Xinyegang Steel Co., Ltd toodetud toodete suhtes ei kohaldata dumpinguvastast tollimaksu. Äriühingu Hubei Xinyegang Steel Co., Ltd puhul kehtestatud TARICi lisakood on C129.“

                        2)

                        Lisas esitatud tabel asendatakse järgmise tabeliga:

                                    „Äriühingu nimi

                                    Linn

                                    Hebei Hongling Seamless Steel Pipes Manufacturing Co., Ltd

                                    Handan

                                    Hengyang Valin MPM Co., Ltd

                                    Hengyang

                                    Hengyang Valin Steel Tube Co., Ltd

                                    Hengyang

                                    Jiangsu Huacheng Industry Group Co., Ltd.

                                    Zhangjiagang

                                    Jiangyin City Seamless Steel Tube Factory

                                    Jiangyin

                                    Jiangyin Metal Tube Making Factory

                                    Jiangyin

                                    Pangang Group Chengdu Iron & Steel Co., Ltd

                                    Chengdu

                                    Shenyang Xinda Co., Ltd

                                    Shenyang

                                    Suzhou Seamless Steel Tube Works

                                    Suzhou

                                    Tianjin Pipe (Group) Corporation (TPCO)

                                    Tianjin

                                    Wuxi Dexin Steel Tube Co., Ltd.

                                    Wuxi

                                    Wuxi Dongwu Pipe Industry Co., Ltd.

                                    Wuxi

                                    Wuxi Seamless Oil Pipe Co., Ltd.

                                    Wuxi

                                    Zhangjiagang City Yiyang Pipe Producing Co., Ltd.

                                    Zhangjiagang

                                    Zhangjiagang Yichen Steel Tube Co., Ltd.

                                    Zhangjiagang“

            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Artiklit 2 kohaldatakse alates 9. detsembrist 2015.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 176, 30.6.2016, lk 21.

            (2)  Nõukogu 24. septembri 2009. aasta määrus (EÜ) nr 926/2009, millega kehtestatakse teatavate Hiina Rahvavabariigist pärinevate rauast või terasest õmblusteta torude impordi suhtes lõplik dumpinguvastane tollimaks ning nõutakse lõplikult sisse kõnealuse impordi suhtes kehtestatud ajutine tollimaks, ELT L 262, 6.10.2009, lk 19.

            (3)  Üldkohtu 29. jaanuari 2014. aasta otsus kohtuasjas T-528/09, Hubei Xinyegang Steel Co. Ltd vs. Euroopa Liidu Nõukogu, ECLI:EU:T:2014:35.

            (4)  Kohtu (teine koda) 7. aprilli 2016. aasta otsus liidetud kohtuasjades C-186/14 P ja C-193/14 P ArcelorMittal Tubular Products Ostrava a.s. jt vs. Hubei Xinyegang Steel Co. Ltd and Council of the European Union v Hubei Xinyegang Steel Co. Ltd, ECLI:EU:C:2016:209.

            (5)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, ELT L 343, 22.12.2009, lk 51.

            (6)  Komisjoni 7. detsembri 2015. aasta rakendusmäärus (EL) 2015/2272, millega pärast aegumise läbivaatamist vastavalt nõukogu määruse (EÜ) nr 1225/2009 artikli 11 lõikele 2 kehtestatakse lõplik dumpinguvastane tollimaks teatavate Hiina Rahvavabariigist pärinevate rauast või terasest õmblusteta torude impordi suhtes, ELT L 322, 8.12.2015, lk 21.

            (7)  Üldkohtu (seitsmes koda) 18. oktoobri 2018. aasta otsus kohtuasjas T-364/16, ArcelorMittal Tubular Products Ostrava a.s. jt vs. Euroopa Komisjon, ECLI:EU:T:2018:696.

            (8)  Kohtuasi T-364/16, § 67.

            (9)  Kohtuasi T-364/16, § 65.

            (10)  Kohtuasi T-364/16, § 65.

            (11)  Euroopa Kohtu (kolmas koda) 18. jaanuari 2017. aasta otsus kohtuasjas C-365/15, Wortmann vs. Hauptzollamt Bielefeld, EU:C:2017:19, §-d 35–39.


title: Komisjoni rakendusmäärus (EL) 2019/291, 19. veebruar 2019, millega muudetakse rakendusmäärust (EL) nr 540/2011 seoses toimeainete 1-naftüülatseetamiidi, 1-naftüüläädikhappe, akrinatriini, asoksüstrobiini, fluasifop-P, fluroksüpüüri, imasaliili, metüülkresoksiimi, oksüfluorfeeni, prokloraasi, proheksadiooni, spiroksamiini, teflutriini ja terbutüülasiini heakskiidu kehtivusaja pikendamisega (EMPs kohaldatav tekst)

text:
                  20.2.2019

                  ET

                  Euroopa Liidu Teataja

                  L 48/17

         KOMISJONI RAKENDUSMÄÄRUS (EL) 2019/291,
         19. veebruar 2019,
         millega muudetakse rakendusmäärust (EL) nr 540/2011 seoses toimeainete 1-naftüülatseetamiidi, 1-naftüüläädikhappe, akrinatriini, asoksüstrobiini, fluasifop-P, fluroksüpüüri, imasaliili, metüülkresoksiimi, oksüfluorfeeni, prokloraasi, proheksadiooni, spiroksamiini, teflutriini ja terbutüülasiini heakskiidu kehtivusaja pikendamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ (1) kehtetuks tunnistamise kohta, eriti selle artikli 17 esimest lõiku,
         ning arvestades järgmist:

                     (1)

                     Komisjoni rakendusmääruse (EL) nr 540/2011 (2) lisa B osas on esitatud toimeained, mis on määruse (EÜ) nr 1107/2009 kohaselt heaks kiidetud.

                     (2)

                     Toimeainete 1-naftüülatseetamiidi, 1-naftüüläädikhappe, akrinatriini, asoksüstrobiini, fluasifop-P, fluroksüpüüri, imasaliili, metüülkresoksiimi, oksüfluorfeeni, prokloraasi, proheksadiooni, spiroksamiini, teflutriini ja terbutüülasiini heakskiidu kehtivus aegub 31. detsembril 2021.

                     (3)

                     Käesoleva määrusega hõlmatud toimeainete heakskiidu pikendamise taotlused esitati vastavalt komisjoni rakendusmäärusele (EL) nr 844/2012 (3). Tõenäoliselt aga lõpeb kõnealuste ainete heakskiidu kehtivusaeg taotlejast mittesõltuvatel põhjustel enne, kui võetakse vastu otsus ainete heakskiidu pikendamise kohta. Seepärast on vaja pikendada kõnealuste ainete heakskiidu kehtivusaega kooskõlas määruse (EÜ) nr 1107/2009 artikliga 17.

                     (4)

                     Arvestades aega ja ressursse, mida on vaja suure arvu 2019.–2021. aastal lõppeva heakskiidu kehtivusajaga toimeainete heakskiidu pikendamise taotluste hindamiseks, loodi komisjoni rakendusotsusega C(2016) 6104 (4) tööprogramm, milles rühmitatakse samalaadsed toimeained ja seatakse prioriteedid selle põhjal, millised on nendega seotud ohud inimeste ja loomade tervisele või keskkonnale, nagu on ette nähtud määruse (EÜ) nr 1107/2009 artikliga 18.

                     (5)

                     Otsuse C(2016) 6104 kohaselt tuleks esmajärjekorras hinnata toimeaineid, mida võib pidada väikese riskiga toimeaineteks. Selliste toimeainete heakskiidu kehtivusaega tuleks seega pikendada nii lühikeseks ajavahemikuks kui võimalik. Võttes arvesse ülesannete ja töö jaotust referent- ja kaasreferentliikmesriikide vahel ning hindamiseks ja otsustamiseks vajalikke olemasolevaid ressursse, peaks kõnealune ajavahemik olema toimeaine proheksadiooni puhul üks aasta.

                     (6)

                     Toimeainete puhul, mis ei kuulu rakendusotsuses C(2016) 6104 esitatud prioriteetsetesse kategooriatesse, tuleks heakskiidu kehtivusaega pikendada kahe või kolme aasta võrra, võttes arvesse kehtivaid aegumistähtaegu, nõuet esitada toimeainete täiendavad toimikud vastavalt rakendusmääruse (EL) nr 844/2012 artikli 6 lõikele 3 hiljemalt 30 kuud enne heakskiidu kehtivusaja lõppu, vajadust tagada referent- ja kaasreferentliikmesriikide vahel ülesannete ja töö ühtlane jaotamine, samuti hindamiseks ja otsustamiseks vajalike ressursside olemasolu. Seepärast on asjakohane pikendada toimeainete 1-naftüülatseetamiidi, 1-naftüüläädikhappe, akrinatriini, fluasifop-P, prokloraasi ja spiroksamiini kehtivusaega kahe aasta võrra ning asoksüstrobiini, fluroksüpüüri, imasaliili, metüülkresoksiimi, oksüfluorfeeni, teflutriini ja terbutüülasiini kehtivusaega kolme aasta võrra.

                     (7)

                     Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kui hiljemalt 30 kuud enne käesoleva määruse lisas sätestatud asjakohast kehtivusaja aegumist ei ole kooskõlas rakendusmäärusega (EL) nr 844/2012 esitatud ettenähtud täiendavat toimikut, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kõige varasemale sellele järgnevale kuupäevale.

                     (8)

                     Arvestades määruse (EÜ) nr 1107/2009 artikli 17 esimese lõigu eesmärki nende juhtumite puhul, kui komisjon võtab vastu määruse, milles sätestatakse, et käesoleva määruse lisas viidatud toimeaine heakskiitu ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine heakskiitu ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.

                     (9)

                     Seepärast tuleks rakendusmäärust (EL) nr 540/2011 vastavalt muuta.

                     (10)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (3)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (4)  Komisjoni 28. septembri 2016. aasta rakendusotsus, millega kehtestatakse tööprogramm 2019., 2020. või 2021. aastal lõppeva kehtivusajaga toimeainete heakskiidu pikendamise taotluste hindamiseks vastavalt Euroopa Parlamendi ja nõukogu määrusele (EÜ) nr 1107/2009 (ELT C 357, 29.9.2016, lk 9).

            LISA
            Rakendusmääruse (EL) nr 540/2011 lisa B osa muudetakse järgmiselt:

                        1)

                        4. reas asendatakse asoksüstrobiini käsitleva kande kuuendas veerus („Heakskiitmise aegumine“) kuupäev järgmisega: „31. detsember 2024“;

                        2)

                        5. reas asendatakse imasaliili käsitleva kande kuuendas veerus („Heakskiitmise aegumine“) kuupäev järgmisega: „31. detsember 2024“;

                        3)

                        6. reas asendatakse proheksadiooni käsitleva kande kuuendas veerus („Heakskiitmise aegumine“) kuupäev järgmisega: „31. detsember 2022“;

                        4)

                        7. reas asendatakse spiroksamiini käsitleva kande kuuendas veerus („Heakskiitmise aegumine“) kuupäev järgmisega: „31. detsember 2023“;

                        5)

                        8. reas asendatakse metüülkresoksiimi käsitleva kande kuuendas veerus („Heakskiitmise aegumine“) kuupäev kuupäevaga „31. detsember 2024“;

                        6)

                        9. reas asendatakse fluroksüpüüri käsitleva kande kuuendas veerus („Heakskiitmise aegumine“) kuupäev järgmisega: „31. detsember 2024“;

                        7)

                        10. reas asendatakse teflutriini käsitleva kande kuuendas veerus („Heakskiitmise aegumine“) kuupäev järgmisega: „31. detsember 2024“;

                        8)

                        11. reas asendatakse oksüfluorfeeni käsitleva kande kuuendas veerus („Heakskiitmise aegumine“) kuupäev järgmisega: „31. detsember 2024“;

                        9)

                        12. reas asendatakse 1-naftüülatseetamiidi käsitleva kande kuuendas veerus („Heakskiitmise aegumine“) kuupäev järgmisega: „31. detsember 2023“;

                        10)

                        13. asendatakse 1-naftüüläädikhapet käsitleva kande kuuendas veerus („Heakskiitmise aegumine“) kuupäev tekstiga „31. detsember 2023“;

                        11)

                        15. reas asendatakse fluasifop p-d käsitleva kande kuuendas veerus („Heakskiitmise aegumine“) kuupäev kuupäevaga „31. detsember 2023“;

                        12)

                        16. reas asendatakse terbutüülasiini käsitleva kande kuuendas veerus („Heakskiitmise aegumine“) kuupäev järgmisega: „31. detsember 2024“;

                        13)

                        19. reas asendatakse akrinatriini käsitleva kande kuuendas veerus („Heakskiitmise aegumine“) kuupäev järgmisega: „31. detsember 2023“;

                        14)

                        20. reas asendatakse prokloraasi käsitleva kande kuuendas veerus („Heakskiitmise aegumine“) kuupäev järgmisega: „31. detsember 2023“.